《骑牛歌题厉归真骑牛图》
宋代·舒岳祥

人骑马，我骑牛。
骑马行大道，青丝为辔金络头。
胡衣北笠见者丝，扬鞭拽顾矜朋俦。
骑牛入山谷，不羁不勒无拘束。
我只骑牛犊自随，母子相呼烟草绿。
骑马不若骑牛安，牛自肥刍马伤谷。
我见骑马郎，白金入手遭鞭仆。
何如骑牛儿，树下高眠无宠辱。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。